Beste skrumskakel kry uiteindelik Bok-kans | Maroela Media
Piet van Zyl (Foto: The Bulls)
Piet van Zyl, wat die afgelope tyd skitterend vir die Blou Bulle speel, sluit Maandag by die groep in Durban aan.
Hy vervang Rudy Paige, wat steeds tekens toon van harsingskudding nadat hy Saterdag teen die Wallabies beseer is.
Van Zyl het Suid-Afrika reeds van die bank af in toetse teen Skotland en Samoa verteenwoordig, en vroeër vanjaar vir Suid-Afrika A teen die Engelse Saxons gespeel. Pat Lambie was in albei toetse sy skakelmaat.
Ondanks sy puik vorm in die Curriebekerreeks is Paige ter wille van "transformasie" sonder verdienste bo hom in die Bokspan ingesluit.
Paige het allermins Saterdag oortuig, en sy leemtes is wreed uitgewys toe Francois Hougaard op skrumskakel oorgevat het.
Coetzee se aanvanklike eerste keuse, Faf de Klerk, het ook intussen getoon hy is nog nie werklik vir toetsrugby opgewasse nie.
Die SA Rugbyunie (Saru) sê Bryan Habana (bobeen) en Jesse Kriel (lies) word steeds vir hul beserings behandel en sal so lank moontlik tyd gegun word om te herstel.
Damian de Allende (senter) en Malcolm Marx (haker) is terug in die groep, maar Lwazi Mvovo moes intussen `n blindedermoperasie ondergaan en sal nie betyds gereed wees nie.
Die 23-tal vir die Bokke se laaste toets in die Rugbykampioenskap teen die All Blacks op Kingspark sal Donderdag bekend gemaak word.
Nou is Faf skielik nie opgewasse vir toetsrugby nie maar net 4 toetse terug was hy man van die wedstryd. Haai raai in 'n toets!!!!!
Nee ek kan dit nie verstaan dat die skrywer Piet Van Zyl as die beste scrumskakel ag nie.ek stem saam dat Faf se verspreiding nie die beste was die laaste 2 wedstryde nie,maar hy het ons net n rukkie terug toetse laat wen.Die skrywer se kommentaar is deurspek met provinsialisme.Sal graag n Faf,Lambie kombinasie wil proef.
Nee Piet Ebersohn duidelik ken jy nie jou rugby nie ,dit is duidelik dat Faf onder instruksie speel ,skielik word hy gese om te skop in plaas van aanval ,Hy is die beste nr.9 in SA ,dink net hoe moet die arme man voel nadat hy vervang word met een van die swakse a.g.v kleur
Dit is duidelik dat die Bokke niks verder gevorder het nie en moet terugval op 'n eens suksesvolle patroon.Om soos die Leeus te speel moet almal inkoop by die patroon en dit verstaan, spelers afrigters die lot As dit nie gebeur nie help dit nie om spelers in 'n spelpatroon in te druk wat hul nie pas nie en soos 'n klomp amateurs laat lyk. As dit nie werk nie moet die afrigter die eerbare ding doen en die spelers terugstuur na hul unie.Dit is 'n skande dat spelers soos Mostert by die groep is en nie eers die plaasvervanger… Lees meer »
Piet van Zyl, oud Vrystater.. en nou sien ek Lood de Jager join ook nou die bulle…so praat geldsake…wie gaan na Lood…Ox Nche